proxectonos/corpus_dominio_legal_administrativo_tmp huggingface dataset:
RESOLUCIÓN do 18 de setembro de 2006 pola que se amplía o prazo de presentación de solicitudes establecido na Resolución do 21 de xuño de 2006.
INSTITUTO ENERXÉTICO DE GALICIA — III. OUTRAS DISPOSICIÓNS — 22/09/2006

A resolución do director do Instituto Enerxético de Galicia do 21 de xuño de 2006 (DOG nº 128, do 4 de xullo), establece as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables en Galicia correspondentes ao exercicio 2006, e ao abeiro dos convenios subscritos entre o Ministerio de Industria, Turismo e Comercio, a Consellería de Innovación e Industria, o IDAE e o Inega o día 4 de abril de 2006.
O artigo 7 da devandita resolución di que o prazo de presentación de solicitudes rematará o 20 de setembro de 2006.
Porén, e debido ao elevado número e dimensión dos proxectos recibidos, que comporta dificultades derivadas da laboriosidade que exixe a súa redacción, e tendo en conta que o artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, recolle a posibilidade de ampliación, incluso de oficio, dos prazos establecidos, sempre que non exista precepto en contrario, esta dirección, no uso das atribucións que ten conferidas,
RESOLVE:
Ampliar o prazo de presentación de solicitudes establecido na referida resolución ata o día 10 de outubro de 2006, incluído.
Santiago de Compostela, 18 de setembro de 2006.
Xoán Ramón Doldán García
Director do Instituto Enerxético de Galicia
ORDE do 11 de setembro de 2006 pola que se resolve a convocatoria de axudas para a realización de proxectos de innovación educativa para a incorporación das tecnoloxías da información e a comunicación á educación para o curso 2006/2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/09/2006

A Consellería de Educación e Ordenación Universitaria, pola Orde do 22 de maio de 2006, convocou axudas para a realización de proxectos de innovación educativa para a incorporación das tecnoloxías da información e a comunicación á educación para o curso 2006-2007 e se aproban as súas bases de concesión.
Segundo o disposto no artigo 7.1º da orde da convocatoria, constituíuse a comisión de selección, que, unha vez estudadas as solicitudes presentadas, emitiu, con data do 31 de xullo de 2006, unha proposta provisional de resolución. Transcorrido o prazo previsto para a presentación de alegacións contra esta proposta provisional reúnese novamente a comisión e, con data do 7 de setembro de 2006, levantou acta da proposta de concesión de axudas, que elevou á conselleira para a súa aprobación e publicación no Diario Oficial de Galicia.
En consecuencia, a Consellería de Educación e Ordenación Universitaria
DISPÓN:
Artigo único.-Conceder as axudas para a realización de proxectos de innovación educativa para a incorporación das tecnoloxías da información e a comunicación á educación para o curso 2006/2007, aos centros e coas dotacións que se relacionan no anexo a esta orde.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 11 de setembro de 2006.
Laura Sánchez Piñón
Conselleira de Educación e Ordenación
Universitaria
ANEXO
Centros seleccionados:
Nome do centro
Localidade
Provincia
IES Aquis Celenis
Caldas de Reis
Pontevedra
CPI San Sadurniño
San Sadurniño
A Coruña
IES Pazo da Mercé
As Neves
Pontevedra
IES Lamas de Castelo
Carnota
A Coruña
IES Agra de Orzán
A Coruña
A Coruña
IES Nosa Señora dos Ollos Grandes
Lugo
Lugo
IES Carballo Calero
Ferrol
A Coruña
CEIP Arzúa
Arzúa
A Coruña
CEP Redondela
Redondela
Pontevedra
IES de Celanova
Celanova
Ourense
Dotación e apoios que recibirá cada un dos centros seleccionados:
a) Un kit multimedia composto por un encerado dixital interactivo, un proxector e seis ordenadores portátiles, que se enviará no primeiro trimestre do curso académico 2006-2007.
b) Dotación económica de 1.000 A.
c) Formación en TIC e asesoramento para o profesorado do centro para un mellor aproveitamento dos recursos informáticos e da súa incorporación á docencia.
d) Un espazo web para facilitar a creación e organización de materiais e recursos educativos por medio das tecnoloxías da información e da comunicación.
e) A difusión das experiencias a través da rede e a publicación dos materiais educativos producidos.
RESOLUCIÓN do 14 de setembro de 2006 pola que se convoca un curso sobre procedemento sancionador en tráfico.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 27/09/2006

Dentro das actividades programadas para o ano 2006, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a realización dun curso sobre pro
cedemento sancionador en tráfico, que deberá desenvolverse conforme as seguintes bases:
Obxectivos.
-Coñecer a dinámica do procedemento sancionador e a intervención do axente nel.
-Actualizarse na normativa referente aos procedementos sancionadores de carácter administrativo relacionados co tema de tráfico e transportes.
Destinatarios.
O curso vai dirixido aos membros dos corpos de policía local da Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
40 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de outubro ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 18 ao 20 de outubro, en horario das 9.30 ás 14.00 e das 15.30 ás 19.00 horas, excepto o día 20 que será das 9.30 ás 13.30 horas.
Relación de admitidos.
A relación de admitidos farase pública o día 16 de outubro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://cexesga.xunta.es.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 14 de setembro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
DECRETO 165/2006, do 14 de setembro, polo que se declara, en concreto, a utilidade pública e se dispón a urxente ocupación, dos bens e dereitos afectados polo proxecto de construción do acceso ao porto de Burela. (Clave LU/06/048.03).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 27/09/2006

Con data do 5 de xullo de 2006 o director xeral de Obras Públicas, por delegación da conselleira de Política Territorial, Obras Públicas e Transportes,
aprobou o proxecto de construción do acceso ao porto de Burela. Clave: LU/06/048.03.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade vial, ao proxectar unha variante de acceso ao porto de Burela desde a estrada N-562 (antiga).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día catorce de setembro de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción do acceso ao porto de Burela. Clave: LU/06/048.03.
Santiago de Compostela, catorce de setembro de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 19 de setembro de 2006, da Secretaría Xeral e de Relacións Institucionais da Vicepresidencia da Igualdade e do Benestar, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 2/2006, do 14 de xuño, de dereito civil de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 27/09/2006

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta secretaría dispón a publicación do acordo que figura como anexo a esta resolución.
Santiago de Compostela, 19 de setembro de 2006.
Antonio Losada Trabada
Secretario xeral e de Relacións Institucionais
da Vicepresidencia da Igualdade e do Benestar
ANEXO
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei de Galicia 2/2006, do 14 de xuño, de dereito civil de Galicia.
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión celebrada en Madrid o día 18 de setembro de 2006, adoptou o seguinte acordo:
1. Iniciar negociacións para resolver as discrepancias manifestadas sobre os artigos 27 ao 41, relativos á adopción, e 42 ao 45, relativos á autotutela, da Lei de Galicia 2/2006, do 14 de xuño, de dereito civil de Galicia.
2. Designar un grupo de traballo para lle propoñer á Comisión Bilateral de Cooperación a solución que proceda.
3. Comunicarlle este acordo ao Tribunal Constitucional, antes do próximo día 29 de setembro de 2006 por calquera dos órganos mencionados no artigo 33.2º da Lei orgánica do Tribunal Constitucional, para os efectos que no propio precepto se contemplan, así como inserir este acordo no BOE e no Diario Oficial de Galicia.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 21 de xullo de 2006 pola que se resolve a convocatoria da do 10 de marzo (Diario Oficial de Galicia do 17 de marzo) de axudas a asociacións de estudantes universitarios para o curso académico 2005/2006.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/09/2006

Advertido erro na citada orde, publicada no Diario Oficial de Galicia nº 149 do xoves, 3 de agosto de 2006, é necesario efectuar a oportuna corrección:
No anexo I figura o expediente 2006/000016-0 na Universidade de Vigo cando debe figurar na Universidade de Santiago de Compostela.
Santiago de Compostela, 14 de setembro de 2006.
José Ramón Leis Fidalgo
Director xeral de Ordenación e Calidade do
Sistema Universitario de Galicia
ORDE do 11 de setembro de 2006 pola que se modifica a do 16 de maio pola que se establecen as bases para a concesión de axudas destinadas a facilitar o acceso dos concellos menores de 6.000 habitantes á sociedade da información, en réxime de concorrencia non competitiva na Comunidade Autónoma de Galicia, e se procede á súa convocatoria para 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/09/2006

A Consellería de Innovación e Industria ditou a Orde do 16 de maio de 2006 pola que se establecen as bases para a concesión de axudas destinadas a facilitar o acceso dos concellos menores de 6.000 habitantes á sociedade da información, en réxime de concorrencia non competitiva na Comunidade Autónoma de Galicia, e se procede á súa convocatoria para 2006. (DOG nº 102, do 30 de maio).
No artigo 17 da citada orde establécese que o prazo para a xustificación do investimento por parte do beneficiario será ata o 31 de outubro de 2006.
Tendo en conta que o elevado número de solicitudes presentadas motivou un dilatado proceso de revisión administrativa dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo 1º
Ampliar o prazo para a xustificación dos investimentos subvencionables ao abeiro da Orde do 16 de maio de 2006 da Consellería de Innovación e Industria, ata o 20 de novembro de 2006.
Santiago de Compostela, 11 de setembro de 2006.
Fernando Xabier Blanco Álvarez
Conselleiro de Innovación e Industria
ORDE do 11 de setembro de 2006 pola que se modifica a do 20 de marzo pola que se aproban as bases reguladoras para a concesión de axudas en materia das tecnoloxías da información e as comunicacións, en réxime de concorrencia competitiva, no ámbito da Comunidade Autónoma de Galicia para o ano 2006, e se procede á súa convocatoria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/09/2006

A Consellería de Innovación e Industria ditou a Orde do 20 de marzo de 2006 pola que se aproban as bases reguladoras para a concesión de axudas en materia das tecnoloxías da información e as comunicacións, en réxime de concorrencia competitiva, no ámbito da Comunidade Autónoma de Galicia para o ano 2006, e se procede á súa convocatoria (DOG nº 60, do 27 de marzo).
No artigo 16 da citada orde establécese que toda modificación con respecto ao proxecto concedido deberá ser solicitada polo beneficiario especificando as circunstancias que o motivan, antes do 15 de setembro, inclusive, da anualidade correspondente.
Tendo en conta que o elevado número de solicitudes presentadas motivou un dilatado proceso de revisión administrativa dos respectivos expedientes, considérase necesario ampliar o prazo de presentación das solicitudes de modificacións dos proxectos.
En consecuencia, en uso das atribucións que me foron conferidas,
DISPOÑO:
Artigo 1º
Ampliar o prazo de presentación de solicitudes de modificación dos proxectos ao abeiro da Orde do 20 de marzo de 2006 da Consellería de Innovación e Industria, ata o 30 de setembro de 2006.
Santiago de Compostela, 11 de setembro de 2006.
Fernando Xabier Blanco Álvarez
Conselleiro de Innovación e Industria
ORDE do 11 de setembro de 2006 pola que se modifica a do 16 de maio pola que se establecen as bases para a concesión de axudas destinadas a financiar iniciativas dos concellos de entre 6.000 e 35.000 habitantes, no ámbito da sociedade da información, en réxime de concorrencia competitiva na Comunidade Autónoma de Galicia, e se procede á súa convocatoria para 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/09/2006

A Consellería de Innovación e Industria ditou a Orde do 16 de maio de 2006 pola que se establecen
as bases para a concesión de axudas destinadas a financiar iniciativas dos concellos de entre 6.000 e 35.000 habitantes, no ámbito da sociedade da información, en réxime de concorrencia competitiva na Comunidade Autónoma de Galicia, e se procede á súa convocatoria para 2006 (DOG nº 102, do 30 de maio).
No artigo 17 da citada orde establécese que o prazo para a xustificación do investimento por parte do beneficiario será ata o 10 de novembro de 2006.
Tendo en conta que o elevado número de solicitudes presentadas motivou un dilatado proceso de revisión administrativa dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo 1º
Ampliar o prazo para a xustificación dos investimentos subvencionables ao abeiro da Orde do 16 de maio de 2006 da Consellería de Innovación e Industria, ata o 20 de novembro de 2006.
Santiago de Compostela, 11 de setembro de 2006.
Fernando Xabier Blanco Álvarez
Conselleiro de Innovación e Industria
DECRETO 159/2006, do 14 de setembro, polo que se declara a urxente ocupación, para efectos de expropiación forzosa, polo Concello de Pontevedra, dos bens e dereitos necesarios para a realización do proxecto de urbanización do ámbito da unidade de actuación número 20 do Plan Xeral de Ordenación Urbana, polígono lindante coa avenida da Coruña e a zona traseira da tribuna do actual estadio municipal de Pasarón.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/09/2006

O Concello de Pontevedra, en sesión celebrada o día vinte e seis de agosto de dous mil cinco, aprobou o proxecto de urbanización do ámbito da unidade de actuación nº 20 do PXOU, polígono lindante coa avenida da Coruña e a zona traseira da tribuna do actual estadio municipal de Pasarón e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Presidencia, Administracións Públicas e Xustiza e, solicitado informe á Dirección Xeral de Urbanismo da Consellería de Política Territorial, Obras Públicas e Transportes, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala o concello, existe un perigo para a seguridade dos asistentes aos espectáculos deportivos no estadio municipal de Pasarón, que exixe,
de conformidade co establecido pola normativa sectorial na materia, unha adecuación do espazo exterior para efectos de garantir unha evacuación segura do aforo no caso de emerxencia.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día catorce de setembro de dous mil seis,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de urbanización do ámbito da unidade de actuación nº 20 do PXOU, polígono lindante coa avenida da Coruña e a zona traseira da tribuna do actual estadio municipal de Pasarón e, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, catorce de setembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 12 de setembro de 2006 pola que se convoca un curso básico de primeiros auxilios e urxencias vitais.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 26/09/2006

Dentro das actividades programadas para o ano 2006 e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso básico de primeiros auxilios e urxencias vitais, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
Coñecer o significado da técnica asistencial, evidenciar dominio na práctica das técnicas de rescate e auxilio e coñecer a importancia de traumatismos, queimaduras, conxelacións, tratamento en caso de
infarto, etc., e a súa gravidade, así como clarificar a actuación da policía neste tema.
Destinatarios.
O curso vai dirixido aos membros dos corpos das policías locais de Galicia e aos membros da Unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 16 de outubro ás 13.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase en datas do 23 ao 26 de outubro.
O horario será das 15.30 ás 20.30 horas.
Contido.
-Traumatismos craneoencefálicos e da columna.
-Traumatismos toraco-abdominais.
-Fracturas, escordaduras e contusións.
-Conxelación.
-Primeiros auxilios. Hemorraxias. Hemostasia. Feridas.
-O infarto. A anxina de peito, etc.
Relación de admitidos.
A relación de admitidos publicarase o día 19 de outubro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando aos teléfonos 986 59 02 42/43/44 (Cexesga) e na páxina web
http://cexesga.xunta.es.
Lugar.
Sede do Centro de Estudos Xudiciais e Seguridade Pública de Galicia, sita na avda. da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da administración e ás continxencias que poidan xurdir.
A Estrada, 12 de setembrro de 2006.
Carlos Suárez-Mira Rodríguez
Director xeral do Centro de Estudos Xudiciais e
Seguridade Pública de Galicia
RESOLUCIÓN do 12 de setembro de 2006 pola que se convoca un curso sobre fotografía dixital.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 26/09/2006

Dentro das actividades programadas para o ano 2006 e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso sobre fotografía dixital, que deberá desenvolverse conforme as seguintes bases:
Obxectivos.
-Dotar os membros dos corpos de seguridade dos coñecementos fundamentais para levar a cabo as tarefas máis importantes no campo da fotografía dixi
tal aplicada á función policial, especialmente os atestados por accidentes de tráfico.
Destinatarios.
O curso vai dirixido aos membros dos corpos de Policía Local de Galicia e aos membros da unidade do CNP adscrita á Comunidade Autónoma de Galicia.
Os participantes deberán posuír necesariamente coñecementos de informática no nivel usuario.
Inscrición.
A inscrición dos participantes será totalmente gratuíta.
Prazas.
20 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 17 de outubro ás 14.00 horas.
3. As instancias deberán enviárselle ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 25 ao 27 de outubro.
O horario será das 9.30 ás 14.00 h e das 15.30 ás 19.00 horas, excepto o día 27 que será das 10.00 ás 14.00 h.
Contido.
* Fotografía dixital.
-As cámaras dixitais: manexo e posibilidades.
-O tratamento de imaxes.
-A súa crecente utilización na operativa policial.
Relación de admitidos.
A relación de admitidos farase pública o día 20 de outubro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando aos teléfonos 986 59 02 42/43/44 (Cexesga) e na páxina web
http://cexesga.xunta.es.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 12 de setembro de 2006.
Carlos Suárez-Mira Rodríguez
Director xeral do Centro de Estudos Xudiciais e
Seguridade Pública de Galicia
RESOLUCIÓN do 12 de setembro de 2006 pola que se convoca un curso sobre documentación de condutores e vehículos estranxeiros.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 26/09/2006

Dentro das actividades programadas para o ano 2006 e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a realización dun curso sobre documentación de condutores e vehículos estranxeiros, que deberá desenvolverse conforme as seguintes bases:
Obxectivos.
-Dotar os membros das forzas e corpos de seguridade dos coñecementos fundamentais en materia documental (formatos, medidas de seguridade, validez, etc.), profundizando nos relacionados coa condución e circulación de vehículos a motor e como complemento ás actividades relacionadas coa vixilancia do tráfico e o control policial.
Destinatarios.
O curso vai dirixido aos membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de outubro de 2006, ás 14.00 horas.
3. As instancias deberán enviárselle ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase os días 9, 10 e 11 de outubro en horario das 9.30 ás 14.00 e das 15.30 ás 19.00 horas, excepto o día 11 que será das 9.30 ás13.30 horas.
Contido.
-Documentos.
-Permisos nacionais e internacionais de condución.
-Documentos de circulación. Propiedade de vehículos.
-Elementos de identificación de vehículos.
-Falsificacións. Cotexos documentos dubitados e indubitados.
Relación de admitidos.
A relación de admitidos farase pública o día 5 de outubro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando aos teléfonos 986 59 02 41/59 02 43/59 02 44 e na páxina web
http://cexesga.xunta.es.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada nel.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 12 de setembro de 2006.
Carlos Suárez-Mira Rodríguez
Director xeral do Centro de Estudos Xudiciais e
Seguridade Pública de Galicia
DECRETO 161/2006, do 14 de setembro, polo que se transforman os centros públicos O Mosteirón do concello de Sada (A Coruña) e o de Panxón do concello de Nigrán (Pontevedra) en centros públicos integrados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/2006

Por Real decreto 553/2006, do 5 de maio, traspásase á Comunidade Autónoma de Galicia as funcións e servizos en materia educativa, de emprego e formación profesional ocupacional encomendados ao Instituto Social da Mariña; e por Decreto 106/2006, do 30 de xuño, DOG do 1 de xullo, polo que se asumen os medios económicos e as funcións e servizos transferidos pola Administración central do Estado á comunidade autónoma mediante o devandito real decreto, a Consellería de Educación e Ordenación Universitaria exercerá as funcións correspondentes en materia educativa, a cuxo fin se adscriben os medios e servizos traspasados para tal efecto.
Tendo en conta o artigo 31 do Estatuto de autonomía de Galicia e o Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, que establecen a competencia desta en materia de educación.
De conformidade co Real decreto 1537/2003, do 5 de decembro, polo que se establecen os requisitos mínimos dos centros que impartan ensinanzas escolares de réxime xeral, e o Decreto 7/1999, do 7 de xaneiro, polo que se implantan e regulan os centros públicos integrados de ensinanzas non universitarias, procede a transformación do centro público O Mosteirón do concello de Sada (A Coruña) e o
centro público de Panxón do concello de Nigrán (Pontevedra) en centros públicos integrados.
Na súa virtude, por proposta da conselleira de Educación e Ordenación Universitaria, e logo da deliberación do Consello da Xunta de Galicia, na súa reunión do día catorce de setembro de dous mil seis,
DISPOÑO:
Artigo 1º
Transfórmase o centro público O Mosteirón do concello de Sada (código 15014854) en centro público integrado con capacidade para 10 unidades de primaria e 8 unidades de ESO.
Artigo 2º
Transfórmase o centro público de Panxón do concello de Nigrán (código 36005865) en centro público integrado con capacidade para 6 unidades de primaria e 5 unidades de ESO.
Disposicións derradeiras
Primeira.-A Consellería de Educación e Ordenación Universitaria queda autorizada para adoptar as medidas necesarias para o cumprimento do disposto neste decreto.
Segunda.-Este decreto entrará en vigor a partir do día seguinte ao da súa publicación.
Santiago de Compostela, catorce de setembro de dous mil seis.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Orde do 18 de setembro de 2006 pola que se regula o proceso de adscrición dos funcionarios dos corpos de profesores de ensino secundario e mestres afectados pola transformación de institutos de educación secundaria en centros integrados de formación profesional.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/2006

Advertida a omisión do anexo VII mencionado no punto noveno da devandita orde, publicada no DOG nº 181, do martes 19 de setembro de 2006, procédese á súa publicación:
DECRETO 160/2006, do 14 de setembro, polo que se autoriza o cambio de denominación do Instituto Nacional de Educación Física-Galicia, da Universidade da Coruña, que pasará a denominarse Facultade de Ciencias do Deporte e a Educación Física.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/09/2006

A Lei orgánica 6/2001, do 21 de decembro, de universidades, establece no seu artigo 8.2º que a creación, modificación e supresión de facultades, escolas técnicas ou politécnicas superiores e escolas universitarias ou escolas universitarias politécnicas, así como a implantación e supresión de ensinanzas conducentes á obtención de títulos universitarios de carácter oficial e validez en todo o territorio nacional, serán acordadas pola comunidade autónoma, ben por proposta do Consello Social ou ben por propia iniciativa co acordo do referido Consello, en todo caso, logo de informe do Consello de Goberno da universidade.
Pola súa banda, a Lei 2/2003, do 22 de maio, do Consello Galego de Universidades, establece no seu artigo 5 f) que lle corresponde ao Consello Galego de Universidades emitir informe sobre as propostas de creación, modificación ou supresión de facultades, escolas técnicas ou politécnicas superiores e escolas universitarias ou escolas universitarias politécnicas.
O Consello Social da Universidade da Coruña, en uso da competencia atribuída no artigo 5 d) da Lei 1/2003, do 9 de maio, dos consellos sociais do sistema universitario de Galicia, presentou na Consellería de Educación e Ordenación Universitaria expediente para o cambio da denominación do Instituto Nacional de Educación Física-Galicia, da Universidade da Coruña, que pasará a denominarse Facultade de Ciencias do Deporte e a Educación Física.
Xustifícase o dito cambio de denominación pola necesidade de adecuar a denominación do centro ás súas funcións.
Por todo isto, de conformidade co disposto no citado artigo 8.2º da Lei 6/2001, por instancia do Consello Social da Universidade, co informe do Consello de Goberno da Universidade da Coruña e do Consello Galego de Universidades, por proposta da conselleira de Educación e Ordenación Universitaria, e logo de deliberación do Consello da Xunta de Galicia, na súa reunión do día catorce de setembro de dous mil seis,
DISPOÑO:
Artigo único.
1. Autorízase o cambio de denominación do Instituto Nacional de Educación Física-Galicia, da Uni-
versidade da Coruña, que pasará a denominarse Facultade de Ciencias do Deporte e a Educación Física.
Disposición derradeira
Primeira.-Autorízase a conselleira de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, catorce de setembro de dous mil seis.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Resolución do 13 de setembro de 2006 pola que se convocan subvencións aos concellos para realización de estudos técnicos e para dotación de equipamentos para o establecemento de infraestruturas de difusión de baixa potencia en rede de frecuencia única, no marco do servizo de televisión dixital terrestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 26/09/2006

Advertidos erros na mencionada resolución, publicada no Diario Oficial de Galicia, nº 181, do martes 19 de setembro de 2006, cómpre facer as seguintes correccións:
Na páxina 14.164, na imaxe corporativa da Xunta de Galicia, onde di: «Consellería de Presidencia, Administracións Públicas e Xustiza-Secretaría Xeral de Comunicación», debe dicir: «Presidencia-Secretaría Xeral de Comunicación».
Na páxina 14.165, na imaxe corporativa da Xunta de Galicia, onde di: «Consellería de Presidencia, Administracións Públicas e Xustiza», debe dicir: «Presidencia-Secretaría Xeral de Comunicación».
Nesa mesma páxina, onde se sinala o procedemento, onde di: «Subvencións aos concellos para realización de estudos técnicos, no marco do servizo de televisión dixital terrestre», debe dicir: «Subvencións aos concellos para dotación de equipamentos para o establecemento de infraestruturas de difusión de baixa potencia en rede de frecuencia única, no marco do servizo de televisión dixital terrestre».
DECRETO 141/2006, do 31 de agosto, polo que se dispón que cese Jaime Cancio Rodríguez como delegado territorial de Lugo.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 04/09/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia na súa reunión do trinta e un de agosto de dous mil seis,
DISPOÑO:
Que cese, por petición propia, Jaime Cancio Rodríguez como delegado territorial de Lugo, en Celeiro, agradecéndolle os servizos prestados.
Santiago de Compostela, trinta e un de agosto de dous mil seis.
Emilio Pérez Touriño
Presidente
Carmen Gallego Calvar
Conselleira de Pesca e Asuntos Marítimos
ORDE do 29 de agosto de 2006 pola que se modifica a do 1 de agosto pola que se establecen as bases reguladoras das axudas para paliar os danos producidos polo xabaril, e se convocan para o ano 2006.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 05/09/2006

Pola Orde do 1 de agosto deste ano, da Consellería de Medio Ambiente e Desenvolvemento Sostible, establecéronse as bases reguladoras das axudas para paliar os danos producidos polo xabaril, ao mesmo tempo que se convocaron para este exercicio.
No anexo I da devandita disposición recóllese o baremo para o pagamento das axudas para paliar os danos ocasionados nos cultivos, anexo en que non aparecen algunhas das plantas de cultivo máis estendido en Galicia, polo que resulta necesaria a modificación do antedito anexo.
Así mesmo, para evitar que en diante se volva dar esta circunstancia, modifícase a disposición derradeira primeira, facultando expresamente o director xeral de Conservación da Natureza para que introduza novos cultivos dentro do baremo establecido no anexo I da antedita orde.
Xa que logo, con base no anteriormente exposto, e consonte o disposto no artigo 27.15º do Estatuto de autonomía e no uso das atribucións que me confire o artigo 34 da Lei 1/1983, do 22 de febreiro, reguladora da Xunta e do seu presidente
DISPOÑO:
Artigo único.
1. Modifícanse a disposición derradeira primeira e o anexo I da orde da Consellería de Medio Ambiente e Desenvolvemento Sostible, que quedan redactados do seguinte xeito:
«Disposición derradeira primeira.
1. Facúltase o director xeral de Conservación da Natureza para que, por resolución, introduza novas especies cultivadas no anexo I a esta orde.
2. Así mesmo, queda facultado o director xeral de Conservación da Natureza para ditar, no ámbito das súas competencias, as instrucións precisas para o desenvolvemento e cumprimento do establecido nesta orde».
ANEXO I
Baremo utilizado para o pagamento de axudas para paliar os danos producidos polo xabaril en cultivos
Tipo de cultivo
Importe por m
Cod.
Descrición
MIG
Millo gran
0,13 A/m
MIF
Millo forraxeiro
0,12 A/m
TRI
Trigo
0,10 A/m
Tipo de cultivo
Importe por m
Cod.
Descrición
CEN
Centeo
0,10 A/m
PRA
Pradaría
0,10 A/m
PAT
Pataca
0,40 A/m
HO1
Hortalizas 1 (cenoria, repolo, nabo e similares)
0,60 A/m
HO2
Hortalizas 2 (coliflor, tomate, berenxena, cabaciña, cebola, feixón, leituga, pemento, porro e similares)
1,60 A/m
VID
Uva
0,52 A/m
Disposición adicional
Entrada en vigor.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 29 de agosto de 2006.
Manuel Vázquez Fernández
Conselleiro de Medio Ambiente e
Desenvolvemento Sostible
RESOLUCIÓN do 1 de decembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para o desenvolvemento do capital humano das empresas galegas para a mellora da competitividade empresarial.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/12/2006

Mediante Resolución do 7 de abril de 2006 publicáronse as bases reguladoras das axudas do Instituto
Galego de Promoción Económica para o desenvolvemento do capital humano das empresas galegas para a mellora da competitividade empresarial (DOG nº 75, do 19 de abril). As mencionadas bases teñen como obxectivo prioritario desenvolver a competitividade empresarial galega a través de mecanismos de mellora e consolidación do capital humano das empresas galegas.
Na súa base 16 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo á aplicación orzamentaria 01.02.11/07/01.651800 dos
orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o desenvolvemento do capital humano das empresas galegas para a mellora da competitividade empresarial.
Santiago de Compostela, 1 de decembro de 2006.
José Antonio Delgado Arce
Director xeral do Instituto Galego de Promoción
Económica
ANEXO
Nº expediente
Nome/razón social
Data
da resolución
Importe subvencionable (A)
Subvención (A)
AP012.2006.1.6
Eganet
18-10-2006
51.358,89
38.519,17
AP012.2006.1.7
Asociación Galega de Graniteros
18-10-2006
62.757,16
47.067,87
AP012.2006.1.1
Asoc. de Artes Gráficas e Impresión de Galicia
18-10-2006
26.440,00
19.830,00
AP012.2006.1.2
Clúster do Audiovisual Galego
18-10-2006
74.238,50
55.678,88
AP012.2006.1.3
Asociación de Fabricantes de Ventanas de la Provincia de Lugo
18-10-2006
42.393,01
36.594,76
AP012.2006.1.9
Ineo
18-10-2006
88.276,00
66.207,00
DECRETO 142/2006, do 27 de xullo, polo que se modifica o Decreto 191/2004, do 29 de xullo, de establecementos de turismo rural.
CONSELLERÍA DE INNOVACIÓN E INDUSTRIA — I. DISPOSICIÓNS XERAIS — 07/09/2006

O Decreto 191/2004, do 29 de xullo, de establecementos de turismo rural supuxo a actualización da normativa turística dos establecementos de turismo rural.
Tal e como se manifesta na exposición de motivos da dita norma, o crecemento progresivo do turismo rural na nosa comunidade autónoma consolidou a oferta de aloxamento no medio rural, creándose un novo escenario turístico moi diferente ao existente no ano 1995, cando se aprobou a anterior normativa reguladora dos establecementos de turismo rural.
Nesta liña, o Decreto 191/2004 introduciu numerosas e importantes novidades entre as que se atopa o requisito de que os establecementos de turismo rural deben exhibir na parte exterior da entrada principal unha placa identificativa.
Aínda que o anexo I do dito decreto recolle os modelos de placas distintivas, as características destas non se atopan totalmente definidas. Por iso, agora, mediante esta modificación, se concretan tanto o tipo de cerámica coma as cores que hai que utilizar.
Con esta puntualización vese tamén satisfeita a demanda realizada polo sector, que ultimamente viña instando a Administración a definir con maior exactitude as características das placas identificativas dos seus establecementos.
Na súa virtude, por proposta do conselleiro de Innovación e Industria, e no uso das atribucións que me confire a Lei 1/1983, do 22 de febreiro, reguladora da Xunta e do seu presidente, e logo de deliberación do Consello da Xunta de Galicia na súa reunión do vinte e sete de xullo de dous mil seis
DISPOÑO:
Artigo único.-O anexo I do Decreto 191/2004, do 29 de xullo, de establecementos de turismo rural queda configurado da seguinte maneira:
ANEXO I
Modelos de placas distintivas ás que fai
referencia o artigo 12 deste decreto
Porcelana vitrificada a 1435º C (cono Seger 15) en atmosfera redutora
Letras brancas sobre fondo verde Pantone nº 3305 C
Logotipo Turismo Rural Galicia en marrón Pantone nº 139 U
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e sete de xullo de dous mil seis.
Emilio Pérez Touriño
Presidente
Fernando X. Blanco Álvarez
Conselleiro de Innovación e Industria
ORDE do 26 de decembro de 2006 pola que se desenvolve o Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 29/12/2006

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 6 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, se crea o Rexistro Telemático da Xunta de Galicia e se regula a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño (Procedementos para os que está habilitado o Rexistro Telemático da Xunta de Galicia), e quedan pois, habilitados cos efectos prvistos no seu artigo 5.1º os seguintes procedementos:
-Solicitude de axudas a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e/ou produtos, á reutilización ou valoración non enerxética.
-Solicitude de axudas a entidades colaboradoras de pesca fluvial para o fomento da riqueza piscícola.
-Solicitude de axudas a entidades sen ánimo de lucro polo desenvolvemento de actividades relacionadas co ambiente.
2. O procedemento para a tramitación electrónica estará dispoñible no enderezo
http://www.xunta.es/servicios/
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de decembro de 2006.
José Luis Méndez Romeu
Conselleiro de Presidencia, Administracións
Públicas e Xustiza